**Heidi Kristiina "Krisse" Salminen** (s. 28. huhtikuuta 1976 Hollola) on suomalainen näyttelijä ja stand up -koomikko. Hän on tunnettu rooli­hahmostaan Krisse.

Ura
---

Salminen aloitti stand up -koomikon uransa marras­kuussa 2001. Seuraavana vuonna hänet valittiin vuoden stand up -tulokkaaksi. Salminen nousi Krisse-hahmollaan kuuluisuuteen vuonna 2003 esiintymällä *Hyppönen-Enbuske Experience* -keskustelu­ohjelmassa. Krisse toimi ohjelmassa seura­piiri­reportterina ja herätti aluksi hieman hämmennystäkin, sillä osa katsojista luuli hahmoa oikeaksi ihmiseksi. Ohjelmasta saatu suuri suosio poiki vuoden 2003 syys­kuuksi Krisselle oman ohjelman *Krisse Show’n* Neloselle. *lähde?*

Salminen on sittemmin ansioitunut myös muissa rooleissa. Kesällä 2006 hän esitti Lumikin ilkeää äiti­puolta Turun Kesäteatterissa Vartio­vuorella. Seuraavana kesänä oli vuorossa Uuden iloisen teatterin näytelmä *Da Lintsi -koodi* Linnan­mäen Peacock-teatterissa. Salminen on tehnyt ääni­rooleja animaatio­elo­kuvissa *Robots*, *Keisarin salaisuus*, *Shrek kolmas* ja *Toy Story 3*.

Suurimman yleisönsä Krisse Salminen sai esiinnyttyään yllätys­juontajana Suomessa järjestetyn vuoden 2007 Euro­vision laulu­kilpailun finaalissa. Samana vuonna *Krisse Show* -ohjelma päätettiin lopettaa, ja korvata se samana syksynä alkaneella matkailu­ohjelmalla *Krisse Road Show*. Salminen jatkoi teatteri­uraansa kesällä 2008 esiintymällä toisen kerran UIT:n revyyssä nimeltä *Kymmenen sketsiä, jotka muuttivat maailman*.

Krisse Salminen on voittanut viisi palkintoa rooli­työstään Krissenä. Vuonna 2004 hän sai yhden HUIPS-palkinnon parhaana koomikkona *lähde?* kuin myös yhden Venlan sekä kolme Telvis-palkintoa parhaana nais­esiintyjänä. Vuonna 2009 Krisse aloitti veljensä Eppu Salmisen kanssa ohjelman nimeltä *Ne Salmiset*.

Vuonna 2012 Salminen osallistui *Tanssii tähtien kanssa* -kisaan tanssi­parinaan tanssin­opettaja Matti Puro. He voittivat kisan 2. joulu­kuuta 2012.

Yksityiselämä
-------------

Krisse Salmisen vanhemmat ovat televisio­visailuistaan tuttu Reijo Salminen ja näyttelijä Kaarina Turunen. Hänen veljensä Eppu Salminen on myös näyttelijä. Krisse on näyttelijä-laulaja Roope Salmisen täti.

Salminen oli aikaisemmin avoliitossa yli neljä vuotta taikuri Jori A. Kopposen kanssa. Suhde kesti vuoden 2007 tammikuuhun saakka. Parilla on yksi poika.

Krisse Salminen on avio­liitossa tuottaja Jarkko Luoman kanssa. He ovat seurustelleet vuodesta 2007, ja heille syntyi tytär touko­kuussa 2010. Luoma ja Salminen menivät naimisiin 28. loka­kuuta 2011.

Filmografia
-----------

### Televisiosarjat

* *Hyppönen-Enbuske Experience* (2003)
* *Krisse* (2003–2005)
* *Krisse Show* (2006–2007)
* *Krisse Road Show* (2007)
* *Röyhkeä diplomaatti* (2007)
* *Suojelijat* (2008)
* *Ne Salmiset* (2009)
* *Krissen vaaligrilli* (2011)
* *Villa Helena* (2011)
* *Tanssii tähtien kanssa* (2012)
* *YleLeaks* (2013–)
* *Siskonpeti* (2014–2016)
* *Tanssii tähtien kanssa* (2014)
* *Brändärit* (2014)
* *Lakon ja Herban BOKSI* (2016)
* *Putous* (2017)
* *Suomen hauskin tavis* (2017–)
* *Hyvät katsojat* (2018)
* *Keihäs­matkat* (2020)
* *Rakkaat lapset* (2022)

Ääninäyttelijänä
*Pääartikkeli: Ääninäyttelijäroolit ovat omassa luettelossaan.*

Lähteet
-------

1. ↑  Krisse Salminen *Kaleva*.  30.3.2009. Viitattu 22.3.2023.
2. ↑  Krisse Salminen Iltalehti. Viitattu 22.3.2023.
3. ↑  Krisse Salminen Elonetissä. . Viitattu 27.3.2017.
4. ↑  Hartikainen, Jukka et al.: *Mitä Missä Milloin 2004*, s. 8. Kustannus­osake­yhtiö Otava, 2003. ISBN 951-1-18590-X.
5. ↑  Leinonen, Pauliina: Muistatko Helsingin euroviisujen kohut? "Tämä on pahin painajaiseni" *Ilta-Sanomat*.  20.5.2015. Viitattu 15.3.2024.
6. ↑  Wallenius, Sanna: Yksi ilta muutti Krisse Salmisen koko elämän: "Enää en pyydä anteeksi olemassaoloani" *Eeva*.  15.1.2022. Viitattu 15.3.2024.
7. ↑  Krisse ja Eppu Salminen samaan sarjaan *Ilta-Sanomat*.  21.1.2008. Viitattu 15.3.2024.
8. ↑  Krisse Salminen voitti Tanssii tähtien kanssa -kilpailun *Ilta­lehti*.  2.12.2012. Helsinki:  Alma Media Suomi Oy. Viitattu 11.3.2017.
9. ↑  Seppälä, Aila: Kipeästä äiti­suhteestaan avautuva Roope Salminen: "Veri­sukulaisuus ei ole ihmisen elämässä Se Juttu" *Ilta­lehti*.  2.4.2015. Viitattu 11.3.2017.
10. ↑  Krisse Salminen ja Jori Kopponen eroavat *Ilta-Sanomat*.  8.1.2007. Helsinki:  Sanoma Media Finland Oy. Viitattu 19.3.2016.
11. ↑  Krisse Salmiselle tyttö *Ilta­lehti*.  10.5.2010. Viitattu 19.3.2016.
12. ↑  Krisse Salminen meni naimisiin *Ilta­lehti*.  29.10.2011. Viitattu 11.3.2017.

Aiheesta muualla
----------------

* Hytönen, Mattiesko: Prinsessa­leikin loppu *Ilta­lehti*.  13.1.2007.
* Koponen, Rime: Lumikki Turun Kesä­teatterissa *Uikan­kare*.  14.2.2006.  Arkistoitu 5.3.2016.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansalliset | 
* Suomi (KANTO)

 |
|  |
| Henkilöt | 
* Ritva
	+ 2
* Elonet
* Yle

 |

 |